Onwards

For hardcore-bandet, se Onward.
Onwards er et musikkalbum med Triosphere, utgitt på Facefront i . Dette er gruppas debutalbum.

Produksjon
Besetningen var Ida Haukland på vokal og bass, Marcus Silver på gitar, Tor Ole Byberg på rytmegitar og Ørjan Aare Jørgensen på trommer. Silver var låtskriver og kom med sangtitler og -konsepter, mens Haukland skreiv resten av tekstene."Fremad", Adresseavisen 31. oktober 2006

Albumet ble spilt inn i Studio Fredman i Gøteborg."Triosphere lanseres i Europa og Asia", Harstad Tidende 5. august 2006 Til albumslippet varmet Triosphere opp ved å spille support under W.A.S.P. sin norgesturné. «Sunriser» ble også sluppet som singel på Myspace før albumet ble gitt ut."New Single Posted Online",  2. oktober 2006 Deretter var Onwards gjenstand for to slippkonserter, på Maiden i Oslo og Blæst i Trondheim."Heavy-hybride Triosphere", Ballade.no 13. desember 2006

Mottakelse
Adresseavisen slo fast at musikken var «virtuos», samspillet «imponerende stramt og fint» med «et metronomisk stramt komp». Bandet var «side om side» med de beste internasjonale bandene i sjangeren på sine beste sanger, men det var noe å «hente på melodiene og variasjonen i gitarriffene». Vokalist Ida Haukland fikk skryt for gode vokalprestasjoner i den ellers litt mannsdominerte sjangeren.Albumanmeldelse av Kai Kristiansen, Adresseavisen 17. oktober 2006 Det samme mente Dagbladet om Triospheres plass «i en utskjelt og overbefolket sjanger». Vokalen samt Silvers «spennende og progressive arrangement» ble trukket fram, samtidig som denne anmelderen mente at det var vokallinjene som kunne «bli en smule monotone i lengden».Albumanmeldelse av Torgrim Øyre, Dagbladet 24. oktober 2006

Jærbladet trakk fram «et bra sound» og gode musikalske prestasjoner. Men et «helt album blir litt for ensformig, og man skulle ønske at enkelte sanger skilte seg litt mer ut fra hverandre». Både anmelderen herAlbumanmeldelse av Sølve Friestad, Jærbladet 15. november 2006 og i Trønder-Avisa mente at Hauklands vokal minnet mest om Ronnie James Dio. Trønder-Avisa ga ellers også ros til melodiene, trøkket og autoriteten i spillingen, «bra, teknisk riffing og ditto trommespill» – men trakk for «manglende særpreg» og at «Triosphere kommer borti en del klisjeer typiske for sjangeren».Albumanmeldelse av Stig A. Kristiansen, Trønder-Avisa 9. januar 2007 Østlendingen anbefalte albumet for de som er «interessert i heavy metal spilt på den klassiske måten, men med bedre produksjon og litt mer tyngde enn hva de gjorde på 80-tallet».Albumanmeldelse av Anders Brevig, Østlendingen 1. november 2006 Terningkastet i alle de nevnte norske anmeldelsene ble 4.

I Twilight Magazin sto det at albumet var godt gjennomført og det var potensial for mer. «Det er bare synd at albumet ikke har noen røffe kanter og sangene er ikke noe mer enn bare gjennomsnittlige».Albumanmeldelse, Twilight Magazin 26. februar 2007 Stormbringer.at ga 3 av 5 poeng, og mente at starten på albumet med «Onwards» part 1 og 2 var lovende, men særlig midten gikk i for kjente spor. I tillegg til den gode «Gunning For Glory» tok Det seg opp på slutten igjen, slik at Onwards kunne være verdt å lytte til «på grunn av "Onwards"-låtene og den ekstraordinære vokalen».Albumanmeldelse av ADL, Stormbringer.at Det samme sto hos Powermetal.de. «Jeg er nesten fristet til å si at det hadde vært bedre å gi ut en EP med det firedelte tittelsporet», konkluderte anmelderen der. Men også «Trinity», «Gunning For Glory» og tildels «Spitfire» hadde «sine øyeblikk».Albumanmeldelse av Oliver Schneider, Powermetal.de

I Portugal ble Onwards anmeldt av Metalcry.com, hvor Jorge Navas Alejo anbefalte å kjøpe albumet, som han hadde hørt på dusinvis av ganger. Rytmeseksjonen var «veldig (veldig) solid» og vokalen ga bandet en «unik identitet og personlighet». Høydepunktene var spredt utover hele plata; alle sanger hadde oppsiktsvekkende partier.Albumanmeldelse av Jorge Navas Alejo, Metalcry.com

Sporliste
 «Onwards (Part 1)»
 «Onwards (Part 2)»
 «Trinity»
 «Lament»
 «Spitfire»
 «Silver Lining»
 «Gunning For Glory»
 «Sunriser»
 «Twilight»
 «Onwards (Part 3)»

 Referanser 

Eksterne lenker
Albumanmeldelse, Rock Hard nr. 239 (betalingsmur)
Albumanmeldelse av Even Knudsen, Arcticmetal.no

Kategori:Debutalbum fra 2006
Kategori:Progressiv metal-album
Kategori:Norske musikkalbum